Δημήτρης Βασιλειάδης

Ο Δημήτρης Βασιλειάδης (5 Ιανουαρίου 1966) είναι Έλληνας αθλητής του κικ μποξ, απόστρατος αξιωματικός του ελληνικού στρατού και αποκαλείται ως ο "αήττητος ταγματάρχης" 

Εισήλθε στις Ένοπλες δυνάμεις στο οικονομικό τμήμα της ΣΣΑΣ την 29 Οκτωβρίου 1983 ως υποψήφιος ειδικής κατηγορίας λόγω της συμμετοχής του και της πρωτιάς του, στα αγωνίσματα του στίβου 300 μέτρων και σκυταλοδρομίας 4 x 400 , στην οποία πέτυχε πανελλήνια επίδοση. Είναι κάτοχος του πτυχίου του οικονομικού τμήματος της σχολής Νομικών και Οικονομικών Επιστημών του Αριστοτέλειου Πανεπιστημίου της Θεσσαλονίκης.
Μετά από δέκα χρόνια συνεχούς αγωνιστικής παρουσίας και με 75 αγώνες στο ενεργητικό του παραμένει αήττητος στο Kick Boxing. Έχει κατακτήσει όλους τους τίτλους μέχρι και τον υπέρτατο τίτλο του παγκόσμιου πρωταθλητή και είναι ο πρώτος Έλληνας που κατακτά τρεις παγκόσμιους τίτλους σε διαφορετικά στυλ του “Kick Boxing”.

Kick Boxing 
Ασχολείται με το κικ μπόξινγκ και την πυγμαχία από το 1989 και έχει λάβει μέρος σε πολλούς αγώνες στην Ελλάδα και το εξωτερικό, σημειώνοντας πολλές επιτυχίες :  
 Πρωταθλητής Ελλάδας κατά τα έτη από το 1992, 1993, 1994, 1995, 1996, 1997, στο “Kick Boxing”.
 Τρίτη θέση στο Πανευρωπαϊκό Πρωτάθλημα “Kick Boxing” έτους 1993 (Καβάλα) 
 Πέμπτη θέση στο Παγκόσμιο Πρωτάθλημα “Kick Boxing” έτους 1993 (Βουδαπέστη)
 Πρώτη θέση  στο Βαλκανικό Πρωτάθλημα  “Kick Boxing” έτους 1995 (Αθήνα)
 Πρώτη θέση στο Μεσογειακό Πρωτάθλημα “Kick Boxing” έτους 1996 (Αθήνα)
 Δεύτερη θέση  στο Πανελλήνιο Πρωτάθλημα πυγμαχίας ΕΔ και ΣΑ έτους 1997 (Αθήνα)
 Πρώτη θέση (Πρωταθλητής Ευρώπης) στο Πανευρωπαϊκό Πρωτάθλημα “Kick Boxing” έτους 1998 (Αθήνα)
 Πρώτη θέση (Παγκόσμιος Πρωταθλητής) στο Παγκόσμιο Πρωτάθλημα “Kick Boxing” έτους 1999 (Χαλκιδική)
 Δεύτερη θέση στο Πανελλήνιο Πρωτάθλημα πυγμαχίας ΕΔ και ΣΑ έτους 1999 (Κομοτηνή)
 Πρώτη θέση (Παγκόσμιος Πρωταθλητής) στο Παγκόσμιο Πρωτάθλημα “Kick Boxing” έτους 2000 (Αθήνα)
 Τρίτη θέση στο Πανελλήνιο Πρωτάθλημα πυγμαχίας ΕΔ και ΣΑ έτους 2000(Αθήνα)
 Πρώτη θέση (Παγκόσμιος Πρωταθλητής) στο Παγκόσμιο Πρωτάθλημα “Kick Boxing” έτους 2001 στο (Κουβέιτ)

Τιμητικές Διακρίσεις 
Έχει τιμηθεί δύο φορές από το Γενικό Επιτελείο Στρατού με εύφημο μνεία
 στους αγώνες πυγμαχίας Ενόπλων δυνάμεων και  Σωμάτων Ασφαλείας, έτους 1997
 για την πρώτη θέση στο Πανευρωπαϊκό Πρωτάθλημα έτους 1998, 
  από τον Δήμαρχο Κασσανδρείας Χαλκιδικής και Πρόεδρο της Πανελλήνιας Ομοσπονδίας “Kick Boxing” κ. Παπαγιάννη Κων/νο για την κατάκτηση του παγκοσμίου τίτλου “Kick Boxing” του έτους 1999,
  με την ομόφωνη απόφαση των δημοσιογράφων της Καβάλας τιμήθηκε ως ο καλύτερος Έλληνας αθλητής του Kick Boxing  στην Ευρώπη στα μεσαία βάρη όλων των εποχών.

Διπλώματα 
 Στις 30–01–1999  απονεμήθηκε από την Πανελλήνια και Παγκόσμια Ομοσπονδία Kick Boxing ο βαθμός του 4ου DAN Μαύρης Ζώνης (Ο υψηλότερος στην Ελλάδα).
 Το 1996 απονεμήθηκε το δίπλωμα προπονητή Kick Boxing από την Πανελλήνια Ομοσπονδία.
 Στις 20–01–1999 απονεμήθηκε το δίπλωμα προπονητή πυγμαχίας από τη γενική γραμματεία αθλητισμού και την Ελληνική Ομοσπονδία  πυγμαχίας.
 Βραβεύτηκε ως καλύτερος προπονητής πυγμαχίας στους Πανελλήνιους Αγώνες στις 14–05–2000 στην Αθήνα.

Συγγραφικό έργο

Ο Αθλητής του Χριστού 

 Η Υπέρμαχος Στρατηγός, Παναγία... η Παρθένος από τους μαστούς της οποίας γαλουχήθηκε ο Θεός...
 Το να διδάσκεις τους άλλους είναι τόσο εύκολο όσο να ρίχνεις...

Πηγές-Αναφορές

κικ μπόξινγκ